
శ్రీనగర్ : జమ్మూ-కశ్మీరులో అల్లరి మూకలు రెచ్చిపోతున్నాయి. ఏదో ఒక నెపంతో సైనికులపై దుశ్చర్యలకు పాల్పడుతున్నాయి. మంగళవారం కుప్వారాలో ఓ సైనికుడిపై కొందరు యువకులు దాడి చేశారు. ఆ సైనికుడు జుత్తు కత్తిరిస్తున్నాడంటూ ఈ దాడికి పాల్పడ్డారు. ఆ సైనికుడిని సైన్యం కాపాడిందని పోలీసులు తెలిపారు. బాధిత సైనికుడి పరిస్థితి నిలకడగా ఉందని తెలిపారు.జమ్మూ-కశ్మీరులో జుత్తు కత్తిరింపు సంఘటనలు ఇటీవల జరుగుతున్నాయి. ఇప్పటి వరకు 40 కేసులు నమోదయ్యాయి.  వీటి వెనుక ఎవరున్నారో తెలుసుకునేందుకు ప్రత్యేక దర్యాప్తు బృందాన్ని పోలీసులు ఏర్పాటు చేశారు. ఈ బృందంలో వైద్యులు, పోలీసు అధికారులు, అధికారులు ఉన్నారు. ఈ దారుణానికి పాల్పడుతున్నవారి సమాచారం తెలియజేసినవారికి రూ.6 లక్షలు బహుమతి ఇస్తామని ప్రకటించారు.

srinagar : jammoo-kashmeerulo allari mookalu rechipotunnayi. edho oka nepamtho sainikulapai duscharyalaku paalpadutunnaayi. mangalavaaram kupwaralo oo sainikudipai kondaru yuvakulu daadi chesaru. aa sainikudu juttu kattiristunnadantu ee daadiki palpaddaru. aa sainikudini sainyam kaapaadindani poliisulu telipaaru. baadhita sainikudi paristhiti nilakadagaa undani telipaaru.jammoo-kashmeerulo juttu kattirimpu sanghatanalu iteevala jarugutunnaayi. ippati varaku 40 kesulu namodayyayi.  veeti venuka evarunnaro telusukunenduku pratyeka daryaaptu brundaanni poliisulu erpaatu chesaru. ee brundamlo vaidyulu, polisu adhikaarulu, adhikaarulu unnaaru. ee daarunaaniki paalpadutunnavaari samacharam teliyajesinavaariki roo.6 lakshalu bahumati istamani prakatinchaaru.